دكتور انا تعرضت للتحرش من واحد كان بتقدملي .. ربنا انقذني من اغتصاب محقق وقتها الحمد لله بس اتحرش بكل جسمي .. بعدها انا كنت مذهولة ومصدومة وبس كان نفسي اعيط واصرخ بس معرفتش .. انا زعلانة انى معيطش كنت متخيلة ان الموضوع دا هيثأر فيا اكتر من كدا .وخايفة اكون كدا انا سيئة لاني معيطش
مش سيئة يا سيدتي. احنا لنا اختيار من ثلاثة عند الصدمة: الهجوم أو الهروب أو التجمّد. كل ما تزيد شدة الصدمة كل ما بنتجه للتجمد، وهو التوقف عن إبداء أي ردة فعل، لأن الدماغ غير مستوعب للي بيحصل أو مستوعب وفي لحظة غامرة وفقد الثقة بكل دفاعاته.! الخطوة الأشد من كدة هي الانفصال الدفاعي الوقتي، وهو إن الشخص يستسلم خالص وينتقل لما يشبه حالة الحلم إلى أن تنتهي الإساءة وهنا بتكون الصدمة أعلى من احتمال الوعي البشري للضحية فبيتدخل اللاوعي لإنقاذه وبينقله على موود اللاوعي إن صح التعبير. :( متأسف جداً يا سيدتي للخبرة دي.!